ལོ་སྟོད་དུ་རྒྱལ་ཡོངས་ཀྱི་སྤྱི་ཚོགས་ཟོག་འགྲེམས་བསྡོམས་འབོར་སྒོར་དུང་ཕྱུར་ཁྲི120ལས་བརྒལ་བ། | ཀྲུང་གོ་བོད་ཀྱི་དྲ་བ།
简体中文
English
|
ངེད་ཀྱི་སྐོར།
Toggle navigation
གསར་འགྱུར།
རིག་གནས།
རྩོམ་རིག
སློབ་གསོ།
སྲིད་ཁྲིམས།
དཔལ་འབྱོར།
གནས་སྐོར།
བརྙན་ཟློས།
རྒྱུན་ཤེས།
གླིང་སྒྲུང་།
དམངས་སྲོལ།
ཆེད་སྒྲིག
རོལ་མོ།
པར་མཛོད།
མདུན་ཤོག > གསར་འགྱུར། > རྒྱལ་ནང་།
ལོ་སྟོད་དུ་རྒྱལ་ཡོངས་ཀྱི་སྤྱི་ཚོགས་ཟོག་འགྲེམས་བསྡོམས་འབོར་སྒོར་དུང་ཕྱུར་ཁྲི120ལས་བརྒལ་བ།
2020-07-30 11:04:44 མི་དམངས་དྲ་བ། ཀློག་གྲངས།
འཁོར་སྐྱོད་བརྟན་པོའི་ངང་སླར་གསོ་བྱུང་བ་དང་མ་གནས་བརྟན་པོའི་ཁྲོད་ཆག་པ།
ཟླ7པའི་ཚེས28ཉིན་ཀྲུང་གོ་ཟོག་འགྲེམས་དང་ཉོ་སྒྲུབ་མཉམ་འབྲེལ་ལྷ་ཚོགས་ཀྱིས་ཁྱབ་བསྒྲགས་བྱས་པར། ལོ་སྟོད་དུ་རྒྱལ་ཡོངས་ཀྱི་སྤྱི་ཚོགས་ཟོག་འགྲེམས་བསྡོམས་འབོར་སྒོར་དུང་ཕྱུར་ཁྲི123.4ཟིན་ཞིང་། བསྡུར་གཞི་ཡོད་པའི་རིན་གོང་ལྟར་རྩིས་བརྒྱབ་ན། དུས་མཚུངས་ལས0.5%ཆག་པ་དང་ཆག་ཚད་ཟླ་དང་པོ་ནས་ལྔ་པའི་བར་དང་བསྡུར་ན་བརྒྱ་ཆའི་གྲངས1.7ཉུང་དུ་སོང་བ་དེ་དུས་ཚིགས་དང་པོ་དང་བསྡུར་ན་བརྒྱ་ཆའི་གྲངས6.9ཉུང་དུ་སོང་སྟེ་ཟླ་བཞི་བསྟུད་མར་ཉུང་དུ་སོང་ཡོད།
གྲངས་གཞི་ལས་མངོན་པར། ལོ་སྟོད་དུ་རིམས་ནད་སྔོན་འགོག་དང་ཚོད་འཛིན་ལ་ཕན་འབྲས་མངོན་གསལ་དོད་པོ་ཐོབ་པར་བརྟེན། ཟོག་འགྲེམས་འཁོར་སྐྱོད་མགྱོགས་མྱུར་སླར་གསོ་བྱུང་བ་དང་ཟོག་འགྲེམས་ཀྱི་དགོས་མཁོའི་གྲུབ་ཆ་སྔར་བས་ལེགས་སུ་ཕྱིན་ཞིང་། ལྷག་པར་དུ་དམངས་འཚོའི་ཁྱབ་ཁོངས་ཀྱི་ཟོག་འགྲེམས་ལེགས་པའི་ཕྱོགས་སུ་འཕེལ་རྒྱས་ཕྱིན་ཡོད། ཟོག་འགྲེམས་ཁྲོམ་རའི་གཞི་ཁྱོན་དང་ཆུ་ཚད་མུ་མཐུད་མཐོ་རུ་ཕྱིན་པ་དང་ཟོག་འགྲེམས་མ་གནས་བརྟན་པོའི་ཁྲོད་ཆག་ཡོད་པ་རེད།
ཟོག་འགྲེམས་ཀྱི་དགོས་མཁོའི་གྲུབ་ཆ་སྔར་བས་ལེགས་སུ་ཕྱིན་པ་དང་དམངས་འཚོའི་དགོས་མཁོ་རྒྱུན་མཐུད་ལེགས་སུ་ཕྱིན་པ།
ཀྲུང་གོ་ཟོག་འགྲེམས་དང་ཉོ་སྒྲུབ་མཉམ་འབྲེལ་ལྷན་ཚོགས་ཀྱི་གྲངས་གཞི་ལས་མངོན་པར། ལོ་སྟོད་དུ་ཞིང་ཞོར་ཐོན་རྫས་ཀྱི་ཟོག་འགྲེམས་དགོས་མཁོ་བརྟན་པོའི་ངང་འཕར་བ་དང་། བཟོ་ལས་ཟོག་འགྲེམས་དགོས་མཁོ་དལ་བའི་ཁྲོད་བརྟན་དུ་ཕྱིན་པ། འཛད་སྤྱོད་དང་དམངས་འཚོ་དང་འབྲེལ་བའི་ཟོག་འགྲེམ་དགོས་མཁོ་མགྱོགས་མྱུར་སླར་གསོ་བྱུང་བ། ཟོག་འགྲེམས་ཀྱི་དགོས་མཁོའི་གྲུབ་ཆ་སྔར་བས་ལེགས་སུ་ཕྱིན་པ་བཅས་ཀྱི་རྣམ་པ་ཐོན་ཡོད།
བཟོ་ལས་ཟོག་འགྲེམས་ཆག་ཚད་མངོན་གསལ་དོད་པོས་ཉུང་དུ་ཕྱིན་ཞིང་། ལོ་སྟོད་དུ་བཟོ་ལས་ཀྱི་ཟོག་འགྲེམས་ཆག་ཚད་ཟླ་དང་པོ་ནས་ཟླ་ལྔ་པའི་བར་ལས་བརྒྱ་ཆའི་གྲངས་1.5ཉུང་དུ་སོང་བ་དེ་དུས་ཚིགས་དང་པོ་ལས་བརྒྱ་ཆའི་གྲངས་7.1ཉུང་དུ་སོང་ཡོད། སྒྲིག་བཀོད་བཟོ་སྐྲུན་ལས་རིགས་མགྱོགས་མྱུར་འཕར་ཏེ་ལག་རྩལ་མཐོ་བའི་བཟོ་སྐྲུན་ལས་རིགས་དང་གསར་དར་ཐོན་རྫས་མུ་མཐུད་འཕར་ཡོད། སྒུལ་ནུས་གསར་པ་དང་འབྲེལ་བའི་ཟོག་འགྲེམས་ཀྱི་དགོས་མཁོ་ཤུགས་ཆེན་འཕར་བའི་རྣམ་པ་རྒྱུན་འཁྱོངས་བྱུང་སྟེ་བསྐྱར་འཕར་ཡོང་ཆེད་འདེགས་སྐྱོར་ནུས་ལྡན་ཐུབ་ཡོད།
དམངས་འཚོའི་ཟོག་འགྲེམས་དགོས་མཁོ་ལེགས་པའི་ཕྱོགས་སུ་འཕེལ་རྒྱས་ཕྱིན་ཞིང་། ལོ་སྟོད་དུ་ཚན་པ་དང་གྲོང་མིའི་དངོས་ཟོག་གི་ཟོག་འགྲེམས་བསྡོམས་འབོར་10.1%འཕར་བའི་མྱུར་ཚད་དེ་ཟླ་དང་པོ་ནས་ཟླ་ལྔ་པའི་བར་ལས་བརྒྱ་ཆའི་གྲངས་2.8མཐོ་རུ་ཕྱིན་པ་དང་། དུས་ཚིགས་དང་པོ་ལས་བརྒྱ་ཆའི་གྲངས་9.2ཀྱིས་མཐོ་རུ་སོང་ཡོད་པ་རེད།
ཕྱིར་གཏོང་ཟོག་འགྲེམས་དགོས་མཁོའི་གྲངས་འབོར་མངོན་གསལ་དོད་པོས་འཕར་ཅིང་། ལོ་སྟོད་དུ་རྒྱལ་ནང་གི་རིམས་ནད་སྔོན་འགོག་དང་ཚོད་འཛིན་དུས་བབ་ལེགས་སུ་ཕྱིན་ཏེ། རང་རྒྱལ་གྱིས་སྔོན་ལ་ཁེ་ལས་ཀྱི་ལས་འགོ་བསྐྱར་འཛུགས་དང་ཐོན་སྐྱེད་སླར་གསོར་སྐུལ་འདེད་བཏང་བར་བརྟེན་ནང་འདྲེན་དངོས་ཟོག་གི་དགོས་མཁོ་བརྟན་པོའི་ངང་འཕར་བར་རྒྱབ་སྐྱོར་ཐུབ་པ་མ་ཟད། དངོས་ཟོག་ཚོང་ལས་ནང་འདྲེན་བྱེད་ཚད་8.3%འཕར་བ་དང་འཕར་ཚད་དེ་ཟླ་དང་པོ་དང་ཟླ་ལྔ་པའི་བར་ལས་བརྒྱ་ཆའི་གྲངས་4ཡིས་མཐོ་བ་ཡོད་པ་རེད།
ཟོག་འགྲེམས་མཁོ་སྤྲོད་ཀྱི་གཞི་ཁྱོན་བརྟན་པོའི་ངང་སླར་གསོ་བྱུང་བ་དང་འཕར་བའི་རྣམ་པ་མངོན་གསལ་དོད་པོས་མགྱོགས་སུ་ཕྱིན་པ།
ཀྲུང་གོ་ཟོག་འགྲེམས་དང་ཉོ་སྒྲུབ་མཉམ་འབྲེལ་ལྷན་ཚོགས་ཀྱིས་ཁྱབ་བསྒྲགས་བྱས་པའི་གྲངས་གཞི་ལས་མངོན་པར། ལོ་སྟོད་དུ་ཟོག་འགྲེམས་དར་བའི་ཆུ་ཚད་མགྱོགས་མྱུར་སླར་གསོ་བྱུང་སྟེ་ཟོག་འགྲེམས་ཁྲོམ་རའི་གཞི་ཁྱོན་བརྟན་པོའི་ངང་སླར་གསོ་ཐུབ་ཡོད་པ་རེད།
ཁྲོམ་རའི་གཞི་ཁྱོན་ནས་བལྟས་ན། ལོ་སྟོད་དུ་ཟོག་འགྲེམས་ལས་རིགས་ཀྱི་སྤྱིའི་ཡོང་འབབ་སྒོར་དུང་ཕྱུར་ཁྲི་4.6ཟིན་ནས་དུས་མཚུངས་ལས་2.7%ཆག་པ་དང་། ཆག་ཚད་དེ་ཟླ་དང་པོ་ནས་ཟླ་ལྔ་པའི་བར་ལས་བརྒྱ་ཆའི་གྲངས་3.2ཉུང་དུ་སོང་བ་དེ་དུས་ཚིགས་དང་པོ་ལས་བརྒྱ་ཆའི་གྲངས་9.4ཉུང་དུ་སོང་ཡོད། དུས་ཚིགས་གཉིས་པར་ཟོག་འགྲེམས་ལས་རིགས་ཀྱི་སྤྱིའི་ཡོང་འབབ་གཞི་ཁྱོན་དེ་དུས་ཚིགས་དང་པོ་ལས་སྒོར་དུང་ཕྱུར་ཁྲི་0.8འཕར་ཡོད། དེའི་ཁྲོད་མྱུར་སྐྱེལ་ཟོག་འགྲེམས་ཁྲོམ་རའི་གཞི་ཁྱོན་མགྱོགས་མྱུར་འཕར་བ་མ་ཟད་ཟླ་བ་གསུམ་བསྟུད་མར་བསྐྱར་འཕར་བྱུང་ཡོད། ལོ་སྟོད་ལས་12.0%འཕར་བ་དང་འཕར་ཚད་ཟླ་དང་པོ་དང་ཟླ་ལྔ་པའི་བར་ལས་བརྒྱ་ཆའི་གྲངས་2.5ཡིས་མཐོ་བ་ཡོད་པ་རེད།
ཀྲུང་གོ་ཟོག་འགྲེམས་ཆ་འཕྲིན་ལྟེ་གནས་ཀྱི་ཀྲུའུ་རེན་ཧོ་ཧུའེ་ཡིས། ཟླ་དྲུག་པར་རྒྱལ་ནང་ཁྲོམ་རས་ལྷོ་ཕྱོགས་ཀྱི་ཆུ་སྐྱོན་གྱི་ཤུགས་རྐྱེན་ཁྱད་བསད་བྱས་པར་བརྟེན་ཆུ་སྟོད་དང་ཆུ་སྨད་ཀྱི་མཁོ་སྤྲོད་འཁོར་འབྲེལ་ཟླ་བ་གསུམ་རིང་སླར་གསོ་དང་འཕར་བའི་རྣམ་པ་མུ་མཐུད་རྒྱུན་འཁྱོངས་ཐུབ་པར་ངོས་འཛིན་བྱས་པ་རེད།
ཟོག་འགྲེམས་ཀྱི་མ་གནས་ཆག་ཚད་ཉུང་དུ་ཕྱིན་པ་དང་བཟོ་སྐྲུན་ལས་རིགས་ཀྱི་ཁྲོམ་ར་རྒྱུན་མཐུད་སླར་གསོ་བྱུང་བ།
གྲངས་གཞི་ལས་མངོན་པར། ལོ་སྟོད་དུ་སྤྱི་ཚོགས་ཟོག་འགྲེམས་གྲོན་དངུལ་བསྡོམས་འབོར་སྒོར་དུང་ཕྱུར་ཁྲི་6.5ཟིན་ནས་དུས་མཚུངས་ལས་4.0%ཆག་པ་དང་། ཆག་ཚད་དུས་ཚིགས་དང་པོ་ལས་བརྒྱ་ཆའི་གྲངས་8ཉུང་དུ་སོང་བ་དང་ཟླ་དང་པོ་ནས་ཟླ་ལྔ་པའི་བར་ལས་བརྒྱ་ཆའི་གྲངས་3.2ཉུང་དུ་སོང་སྟེ་ཟོག་འགྲེམས་ཀྱི་མ་གནས་ཆག་ཚད་མངོན་གསལ་དོད་པོས་ཉུང་དུ་ཕྱིན་ཡོད།
དགོས་མཁོའི་ཐོག་ནས་བལྟས་ན། རིམས་ནད་ཀྱི་ཤུགས་རྐྱེན་ཚོད་འཛིན་ཐུབ་རྗེས། བཟོ་སྐྲུན་ལས་རིགས་ཀྱི་ཁྲོམ་ར་མུ་མཐུད་སླར་གསོ་བྱུང་བ་དང་དྲ་ཐོག་ཚོང་ཁང་གི་དངོས་ཟོག་དགོས་མཁོ་ཆག་མཚམས་ཆད་ནས་བསྐྱར་འཕར་བྱུང་ཡོད། ཟླ་དྲུག་པར་དྲ་ཐོག་ཚོང་ཁང་གི་ཟོག་འགྲེམས་ལས་སྒོའི་བསྡོམས་འབོར་སྟོན་གྲངས་122.1ཟིན་པ་དེ་ཟླ་བ་གོང་མ་ལས་2.2འཕར་ཡོད། དྲ་ཐོག་ཚོང་ཁང་གི་ཟོག་འགྲེམས་ཀྱི་གྲོང་གསེབ་ལས་སྒོའི་གྲངས་འབོར་སྟོན་གྲངས་118.4ཟིན་ནས་ཟླ་བ་གོང་མ་ལས་1.9འཕར་ཡོད། དེའི་ཁྲོད་དབུས་རྒྱུད་ས་ཁུལ་དུ་ཆེ་ཙམ་འཕར་ནས་སྟོན་གྲངས་6.9འཕར་ཏེ་རྒྱལ་ཡོངས་ཀྱི་ཆ་སྙོམས་ཆུ་ཚད་ལས་མཐོ་བ་ཡོད་པ་རེད།
ཀྲུང་གོ་ཟོག་འགྲེམས་དང་ཉོ་སྒྲུབ་མཉམ་འབྲེལ་ལྷན་ཚོགས་ཀྱི་རིགས་གཅིག་མཁས་ཅན་གྱིས། རིམས་ནད་ཚོད་འཛིན་ནུས་ལྡན་ཐུབ་པ་བརྒྱུད། ཁྱབ་ཁོངས་དང་ས་ཁོངས་ཁག་གི་ཟོག་འགྲེམས་དགོས་མཁོ་མཐུན་སྦྱོར་མེད་པའི་གནས་ཚུལ་ཞི་ལྷོད་དུ་ཕྱིན་མོད། འོན་ཀྱང་ཟོག་འགྲེམས་འཁོར་སྐྱོད་སྤྱིའི་ཆ་ནས་སླར་གསོའི་དུས་སུ་གནས་ཡོད་ཅེས་བརྗོད་པ་མ་ཟད། འབྲེལ་ཡོད་སྡེ་ཚན་གྱིས་འབྲེལ་ཡོད་བྱ་ཐབས་མུ་མཐུད་བཟོས་ཏེ་ཁེ་ལས་ཀྱི་ཟོག་འགྲེམས་མ་གནས་ཆག་པར་རོགས་རམ་བྱས་ཏེ་དཔལ་འབྱོར་གྱི་འཁོར་རྒྱུག་ཧྲིལ་པོ་ཤར་བགྲོད་ཐུབ་པ་བྱེད་རྒྱུའི་རེ་བ་བཏོན་ཡོད།
ཤེས་རྟོགས་བྱུང་བར་གཞིགས་ན། ཉིན་ཤས་གོང་རྒྱལ་སྲིད་སྤྱི་ཁྱབ་ཁང་གཞུང་དོན་ཐིང་གིས་རྒྱལ་ཁབ་འཕེལ་སྒྱུར་ཨུ་ལྷན་དང་འགྲིམ་འགྲུལ་སྐྱེལ་འདྲེན་པུའུ་ལ་བརྒྱུད་སྤྲོད་བྱས་པའི《ཟོག་འགྲེམས་མ་གནས་སྔར་བས་གཅོག་རྒྱུའི་སྐོར་གྱི་ལག་བསྟར་བསམ་འཆར》ནང་འགག་རྩའི་ལྷུ་ཚིགས་ཁག་གི་སྒྱུར་བཅོས་ཟབ་ཏུ་གཏོང་བ་དང་། ས་ཆ་དང་མ་དངུལ་འགན་ལེན་ལ་ཤུགས་སྣོན་རྒྱག་པ། ཁྲལ་གྲོན་རྩ་ཆག་དང་ཆག་ཡང་གཏོང་བའི་བྱེད་ཐབས་དོན་འཁྱོལ་གཏིང་ཟབ་བྱེད་པ་སོགས་ཀྱི་བྱེད་ཐབས་ལ་བརྟེན་ནས་ཟོག་འགྲེམས་ཀྱི་མ་གནས་སྔར་བས་གཅོག་དགོས་པ་བཏོན་ཡོད། བསམ་འཆར་ནང་ས་ཁུལ་ཁག་དང་སྡེ་ཚན་ཁག་གིས་སྲིད་ཇུས་སྤྱི་འདོམས་མཐུན་སྦྱོར་ལ་ཤུགས་སྣོན་བརྒྱབ་ནས་དུས་ཐོག་ཏུ་ཟོག་འགྲེམས་མ་གནས་གཅོག་པའི་དཔེ་མཚོན་ཉམས་མྱོང་བྱེད་ཐབས་ཕྱོགས་སྡོམ་དང་ཁྱབ་གདལ་གཏོང་བ་དང་། སྲིད་ཇུས་ལག་བསྟར་ཁྲོད་ལྷག་པའི་གནད་དོན་མཐུན་སྦྱོར་ཐག་གཅོད་བྱས་ཏེ་སྲིད་ཇུས་བྱེད་ཐབས་ཁག་དོན་འཁྱོལ་བྱས་ཏེ་ཕན་འབྲས་ཐོན་རྒྱུ་འགན་ལེན་བྱེད་དགོས་པའི་བླང་བྱ་བཏོན་པ་རེད། །
རྩོམ་སྒྲིག་པ། མཁའ་མཚོ་སྐྱིད།
དཔྱད་མཆན 0 ཡོད།
དཔྱད་མཆན་སྤེལ།
×Close
ལོ་སྟོད་དུ་རྒྱལ་ཡོངས་ཀྱི་སྤྱི་ཚོགས་ཟོག་འགྲེམས་བསྡོམས་འབོར་སྒོར་དུང་ཕྱུར་ཁྲི120ལས་བརྒལ་བ།
དཔྱད་མཆན།
འབྲེལ་ཡོད།
ན་ནིང་རྒྱལ་ཡོངས་ཀྱི་སྤྱི་ཚོགས་ཟོག་འགྲེམས་ཀྱི་དངུལ་འབོར་སྒོར་དུང་ཕྱུར་ཁྲི283.1ཟིན་པ།
ཉེ་ཆར། ཀྲུང་གོ་ཟོག་འགྲེམས་དང་ཉོ་སྒྲུབ་མཉམ་འབྲེལ་ལྷན་ཚོགས་ཀྱིས2018ལོའི་ཟོག་འགྲེམས་འཁོར་སྐྱོད་གྲངས་གཞི་ཡོངས་བསྒྲགས་བྱས་ཤིང་། ན་ནིང་རྒྱལ་སྤྱི་རྒྱལ་ནང་གི་ཁོར་ཡུག་རྙོག་འཛིང་ཆེ་ལ་འགྱུར་ལྡོག་ཆེ་བའི་རྒྱབ་ལྗོངས་འོག རང་རྒྱལ་གྱི་ཟོག་འགྲེམས་འཁོར་སྐྱོད་ཐད་སྤྱི་ཡོངས་བར
2019-03-26 09:36:59
རྒྱལ་ནང་གསར་འགྱུར།
གསར་ཤོས།
ལོ་སྟོད་དུ་རྒྱལ་ཡོངས་ཀྱི་སྤྱི་ཚོགས་ཟོག་འགྲེམས་བསྡོམས་འབོར་སྒོར་དུང་ཕྱུར་ཁྲི120ལས་བརྒལ་བ།
ནོར་སྲིད་པུས་བྱ་ཐབས་སྣ་མང་སྤྱད་དེ་དམིགས་བསལ་སློབ་གསོ་ཡག་པོ་གཉེར་རྒྱུར་མུ་མཐུད་རྒྱབ་སྐྱོར་བྱེད་པ།
2020ལོའི་རྒྱལ་ཁབ་ཀྱི་གཞུང་ལས་པ་གསབ་བསྡུའི་ལས་དོན་སྤེལ་འགོ་ཚུགས་པ།
ཀྲུང་དབྱང་དམག་ཨུས་ཧྲང་ཅང་དམག་དཔོན་གྱི་གོ་རྟགས་སྤྲོད་པའི་མཛད་སྒོ་འཚོགས་ཤིང་ཞི་ཅིན་ཕིང་གིས་བཀའ་བཀོད་ལག་ཁྱེར་གནང་བ་མ་ཟད་གོ་གནས་སྤར་བའི་དམག་དཔོན་ལ་རྟེན་འབྲེལ་ཞུས་པ།
བྱང་སྐར་ཨང་གསུམ་པའི་གོ་ལ་ཧྲིལ་པོའི་སྲུང་སྐར་ཕྱོགས་སྟོན་མ་ལག་བསྐྲུན་ཟིན་པ་དང་ཤར་གཏོང་ཐུབ་པའི་མཛད་སྒོ་ཟླ7ཚེས31ཉིན་གྱི་སྔ་དྲོ་འཚོགས་རྒྱུ་ཡིན་པ།
རྒྱལ་ཡོངས་ནག་སེལ་གཤེད་བཅོམ་གཞུང་དོན་ཁང་གིས2020ལོའི་རེས་སྐོར་དང་པོའི་ཆེད་མངགས་ལྟ་སྐུལ་མཛུབ་ཁྲིད་ལས་དོན་སྤེལ་འགོ་ཚུགས་པ།
ཧན་ཀྲིན་གྱིས་མགོ་འཛིན་མཛད་དེ་པེ་ཅིང་དང་ཐེན་ཅིན། ཧི་པེ་བཅས་ཀྱི་མཐུན་སྦྱོར་འཕེལ་རྒྱས་མགོ་ཁྲིད་ཚན་ཆུང་གི་གྲོས་ཚོགས་བསྡུས།
ཞི་ཅིན་ཕིང་གིས་ཨེ་ཤ་ཡའི་རྨང་གཞིའི་སྒྲིག་ཆས་དངུལ་གཏོང་དངུལ་ཁང་གི་ལས་འཛིན་ལྷན་ཚོགས་ཀྱི་ལོ་ཚོགས་སྐབས་ལྔ་བའི་བརྙན་རིས་གྲོས་ཚོགས་འགོ་རྩོམ་པའི་མཛད་སྒོའི་སྟེང་ཤིས་ཚིག་ཕུལ།
ལིས་ཀྲན་ཧྲུའུ་ཡིས་མགོ་འཛིན་མཛད་དེ་རྒྱལ་ཡོངས་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་ས་གཤིས་སྦགས་བཙོག་བཅོས་སྐྱོང་བཅའ་ཁྲིམས་ཀྱི་ཁྲིམས་འཛིན་ཞིབ་བཤེར་ཚན་ཆུང་གི་ཚང་འཛོམས་གྲོས་ཚོགས་ཐེངས་དང་པོ་བསྡུས།
2020ལོར་ཧྲི་ཀོན་དམག་མི་ཐད་ཀར་བསྡུ་བའི་ལས་དོན་ཕྱོགས་ཡོངས་ནས་སྤེལ་བ།
ཚ་ཤོས།
ཡུས་ཀྲིན་ཧྲིན་གྱིས་ཀྲུང་དབྱང་འཐུས་ཚབ་ཚོགས་པའི་ཡན་ལག་ཚོགས་པ་དང་པོ་ཁྲིད་དེ་ཧུའུ་ཧི་ཧོ་ཐི་ཡི་རིགས་སོ་སོའི་ལས་བྱེད་པ་དང་མང་ཚོགས་ལ་འཚམས་འདྲི་བྱས།
ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པའི་རྒྱལ་ཁ་ཕུ་ཐག་བཅད་དེ་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་རྒྱལ་ཁ་རླབས་པོ་ཆེ་བརྩོན་ལེན་བྱེད་དགོས།
2017ལོའི་ཀྲུང་དབྱང་གི་ཡིག་ཆ་ཨང་དང་པོ།
ཀྲུང་དབྱང་ཁོར་ཡུག་ལྟ་ཞིབ་རེས་ཐེངས་བཞི་པ་གཤམ་སྤྱོད་མཇུག་སྒྲིལ་ཞིང་མི་གྲངས4000ལྷག་ཙམ་གྱི་འགན་འཁྲི་རྩད་གཅོད་བྱས།
ཀྲུང་གུང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་ཞིང་ལས་དང་ཞིང་སྡེ་དམིགས་སུ་བཟུང་ནས་འཕེལ་རྒྱས་གཏོང་བ་རྒྱུན་འཁྱོངས་བྱས་ནས“ཞིང་གསུམ”བྱ་བ་ལེགས་པོར་སྒྲུབ་པའི་སྐོར་གྱི་བསམ་འཆར་འགའ།
“རྒྱུད་གཅིག་ལམ་གཅིག”གི་སློབ་གསོའི་བྱ་སྤྱོད་བཀོད་པ་གཞི་རྩའི་ཆར་གྲུབ་པ།
བློ་མཐུན་ཞི་ཅིན་ཕེན་གྱི་ལོ་རྒྱུས་མདོར་བསྡུས།
དགེ་རྒན་གྱིས་སྐད་འཕྲིན་དངQQཡི་ལམ་ནས་སློབ་མར་ལས་བྱ་བཀོད་སྒྲིག་བྱེད་མི་ཆོག
ལིག་ཡུན་ཧྲན་གྱིས་པེ་ཏེ་ཧི་ནས་དབྱར་གནང་ངལ་གསོ་བྱེད་པའི་ཆེད་མཁས་པར་འཚམས་འདྲི་བྱས།
2018ལོའི་ཀྲུང་གོའི་སྲིད་གཞུང་གི་ལས་དོན་སྙན་ཞུ།
ངེད་ཀྱི་སྐོར། གློག་རྡུལ་ཡིག་ཟམ། tibet3@126.com ཁ་པར། 0971-8455441
©2006-2020 China Tibetannet Corporation པར་དབང་ངེད་དྲ་བར་དབང་བས་ཆོག་མཆན་མ་ཐོབ་པར་གཞན་གྱིས་རང་དགར་སྤྱོད་མི་ཆོག